ஏழாம் ஜெயவர்மனால் நிர்மாணிக்கப்பட்ட முதற்தொகுதி ஆலயங்களில் இதுவும் ஒன்றெனக் கொள்ளப்படுகின்றது. அதற்குச் சாட்சியமாக மிகுந்த சிரத்தையோடு இவ்வாலயத்தை அவன் கட்டிமுடித்திருப்பது, சிற்ப வேலைப்பாடுகளிலும் ஆலய அமைப்பிலும் கண்டு கொள்ள முடிகின்றது. ஏழாம் ஜெயவர்மன் தனது தாய்க்காக அர்பணித்த ஆலயமாக இந்த Ta Prohm ஆலயம் கொள்ளப்படுகின்றது. முன்னர் நான் சொன்னது போல, ஏழாம் ஜெயவர்மனின் ஆலயங்களை நிர்மாணித்து ஓவ்வொன்றையும் குடும்ப உறுப்பினர்களுக்காக அர்ப்பணிக்கும் வழக்கம் இருந்திருக்கின்றது. இன்னும் சில பதிவுகளில் இவன் தன் தந்தைக்காக அர்ப்பணித்த Preah Khan பற்றிச் சொல்வேன்.